MOŽNO SPRÍSTUPNIŤ

Návrh na vymenovanie MUDr. Jána Gajdoša do funkcie
predsedu Úradu pre dohľad nad zdravotnou starostlivosťou

MUDr. Alexandre Novotnej, PhD. zanikne dňom 31. marca 2005 výkon funkcie predsedu Úradu pre dohľad nad zdravotnou starostlivosťou podľa § 22 ods. 9 písm. a) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon“). V nadväznosti na uvedené a v súlade s § 22 ods. 2 zákona predkladám návrh na vymenovanie MUDr. Jána Gajdoša do predmetnej funkcie dňom 1. apríla 2005. 

V zmysle § 22 ods. 4 zákona za predsedu môže byť vymenovaná fyzická osoba, ktorá
-	má spôsobilosť na právne úkony v plnom rozsahu,
-	má diplom o absolvovaní vysokoškolského štúdia študijných programov druhého stupňa v študijnom odbore právo, v študijných odboroch ekonomického smeru, v študijnom odbore všeobecné lekárstvo, v študijnom odbore ošetrovateľstvo alebo v študijnom odbore pôrodná asistencia,
-	má najmenej sedemročnú prax v jednom z uvedených odborov, z toho najmenej dva roky praxe v riadiacej, vedeckej alebo pedagogickej funkcii,
-	je dôveryhodná (táto skutočnosť sa preukazuje odpisom  registra  trestov nie starším ako tri mesiace),
-	má trvalý pobyt na území Slovenskej republiky. 

MUDr. Ján Gajdoš spĺňa všetky zákonom stanovené požiadavky na vymenovanie            do funkcie predsedu Úradu pre dohľad nad zdravotnou starostlivosťou.